text: Bliv fuglekigger for en dag
  27 maj 2018 kl. 07.20
  I dag er det Fuglenes Dag, da trækfuglene vender hjem til Danmark. Så vil du ud og nyde det gode vejr, er det oplagt at kigge på fugle. 
  Trækfuglene vender tilbage til Danmark fra varmere himmelstrøg i maj måned og markerer, at foråret nu er på sit højeste. Det fejrer Dansk Ornitologisk Forening med Fuglenes Dag søndag den 27. maj. 
  Her kan man tage til forskellige arrangementer og se de mange fugle, der har været syd for Sahara. I vores del af landet er det dog tyndt med arrangementer.
  Vil du ud at kigge på fugle med guide, så er der kun disse to arrangementer i vores del af landet:  
   
  Fuglenes Dag på Myrthuegård i Esbjerg
  	Kontakt: Peter Tougaard, tlf. 2425 0031
  	 
  Fugletur til Madsby Parken i Fredericia
  	Kontakt: Conny Brokholm, tlf. 24498504
  	 
  Vil du køre lidt længere efter arrangementerne, kan du finde en liste for hele landet på Dansk Ornitologisk Forenings hjemmeside her.
  